**Oblikovna stran besed**

Poznamo pregibne in nepregibne besede. Pregibnim se oblika spreminja, so iz osnove in končnice (nosi slovnični pomen).

**Besedne vrste:**

Besede delimo glede na pomenske lastnosti in njihove tipične vloge v stavku.

* samostalniška beseda
* pridevniška beseda
* glagol
* prislov
* predlog
* veznik
* členek
* medmet

**Samostalniška beseda** poimenuje bitja, reči in pojme. Ločimo samostalnik, posamostaljen prdevnik, samostalniški zaimek.

V slovenščini uporabljamo množino namesto dvojine pri: parnih delih telesa, oblačilih, napravah, bioloških parih.

Množinske samostalnike uporabljamo samo v množini, poznamo pa tudi neštevne edninske samostalnike (poimenujejo snov, skupino, pojem).

Moške sklanjatve: 1. moška sklanjatev (v rod. ednine ima –a), 2. moška sklanjatev (v rod. ednine ima –e), 3. moška sklanjatev (ničta končnica).

Ženske sklanjatve: 1. ženska sklanjatev (v rod. ednine –e), 2. ženska sklanjatev (v rod. ednine –i), 3. ženska sklanjatev (ničta končnica).

Srednja sklanjatev (v rod. ednine imajo –a).

Naglasno mesto: *nepremični naglas na osnovi, končniški naglas, premični naglas na osnovi, mešani naglas.*

Osebni zaimki imajo v rodilniku, dajalniku in tožilniku dve obliki: naglasno, naslonsko. Če je tožilnik vezan na enozložni predlog: navezna oblika.

Povratni osebni zaimek (sebe/se).

Vrste neosebnih samostalniških zaimkov: vprašalni, oziralni, nedoločni, nikalni, poljudnostni.

**Pridevniška beseda** poimenuje lastnost, vrsto, svojino, količino prvin stvarnosti. Ločimo pridevnik, pridevniški zaimek, števnik.

Pridevniške besede se ujemajo s samostalniškimi v spolu, sklonu, številu. Posebnost: navezovalnost (odšli smo si pogledati rastlinski svet in jamskega).

Kot del povedka nastopajo v vlogi povedkovega določila (Rastlinski svet je raznolik) ali povedkovega prirastka (Voznik je ustavil utrujen).

Oblika lastnostnih pridevnikov je lahko nedoločna (kakšen, npr. rdeč balon) in določna (npr. rdeči balon) 🡪 kadar govorimo o že znani lastnosti kakšnega samostalnika, kadar pridevnik označuje posebno vrsto predmeta, pred katerega imenom stoji, za kazalnimi in svojilnimi zaimki.

Tristopenjsko in dvostopenjsko stopnjevanje pridevnikov.

Števnik 1 ima za vse tri spole posebne končnice, 2, 3, 4 imajo dve posebni končnici (za moški spol ter za ženskega, srednjega).

Ločilni števniki:

* količina prvin – npr. dvoje vrat
* količina vrst prvin – npr. troja gorovja (kremenčeva, apnenčasta, škrilasta)

Množilni števniki:

* poimenujemo količino delov prvine. Npr. trojni skok

Pridevniški zaimki so lastnostni, vrstni, svojilni, količinski. So osebni (svojilni, povratni svojilni zaimek), neosebni (vprašalni, oziralni …)

**Glagol:** z njim poimenujemo dogajanje, dejanje … So polnopomenski ali nepolnopomenski (fazni, naklonski, biti).

Glagolski vid: dovršni in nedovršni.

Glagolska vezljivost (valenca); ločimo: *osebne* (predvidevajo dopolnilo v imenovalniku), *brezosebne* (npr. deževati) ter *prehodne* (predvidevajo dopolnilo v določenem neimenovalniškem sklonu (npr. udariti), *neprehodne* (npr. smučati).

Osebne glagolske oblike izražajo osebo in število. Neosebne glagolske oblike: *nedoločnik* (-ti/-či), *namenilnik* (-t/-č), *opisni deležnik na -l, trpni deležnik na –n/-t*.

Glagolski naklon: povednik, velelnik, pogojnik. Glagolski čas.

Glagole spregamo (pregibamo v osebi in številu).

Velelnik izraža le 2. osebo vseh treh števil in 1. osebo dvojine in množine.

**Prislovi** so besede, ki poimenujejo kraj, čas, način ali vzrok dejanja. Ločimo krajevne, časovne, načinovne in vzročne prislove.

Lahko jih stopnjujemo (opisno ali z obrazli). Načinovni prislovi, tvorjeni iz glagolov, so deležja (čepe, vriskaje, kazoč).

Lahko kaj poimenujejo posredno (prislovni zaimki) ali neposredno.

So nepregibne besedne vrste.

**Predlogi** so besede, ki poimenujejo neenakovredna razmerja med besedami ali besednimi zvezami. *Vplivajo na sklonsko obliko izraza za seboj*. Predlog in besedna zveza, ki mu sledi, tvorita predložno zvezo.

Poimenujejo razmerja: časovno, prostorsko, načinovno in vzročno.

So nepregibne besedne vrste. Nimajo vloge samostojnega stavčnega člena.

Nepravi predlogi prvotno niso predlogi, ampak samostalniki (npr vrh /hriba), prislovi (npr. blizu /klopi). Ob sebi *zahtevajo samostalniško besedo v rodilniku*.

**Vezniki** so besede, ki poimenujejo logična razmerja med prvinami predmetnosti. *Ne vplivajo na obliko besede za seboj*. Ločimo priredne in podredne veznike.

Priredni vezniki poimenujejo: *istovrstnost, nasprotje, posledičnost*.

Podredni vezniki poimenujejo: *čas, vzrok, namen, pogoj, izjemo, primerjavo, vsebinskost* (npr. da).

So nepregibne besedne vrste. So del drugih stavčnih členov.

V vlogi veznika uporabljamo tudi besede, ki niso prvotni vezniki: vprašalni zaimki, oziralni zaimki, členki.

**Členki** so besede, ki poimenujejo *sporočevalčevo miselno presojo stvarnosti*, večjo ali manjšo stopnjo *njegovega prepričanja o čem, pritrjevanje, zanikanje*. So nepregibne besede. Niso samostojni stavčni členi.

**Medmeti** so besede, ki neposredno izražajo sporočevalčevo doživljanje stvarnosti. Z njimi posnemamo naravne glasove, navezujemo oz. ohranjamo stike z ljudmi ali okazujemo.

So razpoloženjski, posnemovalni in velelni.

Nimajo vloge samostojnega stavčnega člena – so *pastavki ali samostojne povedi.*